Ha apa csinálja, elolvadunk, ha anya, elítéljük - 5 rajz a valóságról, ami megmutatja, mennyire máshogy nézünk az apákra és az anyákra | Családinet.hu
Németh Noémi ● 2016-08-16 08:33 ● 0 db komment
Chaunie Brusie, szabadúszó író és négy gyermekes anyuka ötletes képregényt készített, ám amit a rajzokon látunk, az nem vicc, hanem maga az élet.
Mindegy, hogy a boltban járunk, fodrásznál, barátokkal találkozunk, vagy épp kilakkoztuk a gyerek körmeit - az emberek egész máshogy ítélik meg ugyanazokat a dolgokat attól függően, hogy apa, vagy anya volt-e az “elkövető”.
"Mindig is megdöbbentett, mennyire máshogy kezelnek engem és a férjem, ha a gyerekeinkkel megyünk valahova. Ahol engem nyíltan bírálnak, megkérdőjeleznek, figyelembe se vesznek, ott a férjem elé szinte egy képzeletbeli vörös szőnyeget gurítanak azon ritka alkalmakkor, amikor néha elmerészkedik valahova a gyerekekkel." - írja Chaunie.
Ahogy a nők küzdenek az egyenjogúságért a munkahelyi elbírálás, karrierlehetőség terén, úgy bizonygatják az apukák is, hogy nekik is ugyanannyi szerepük van a nevelésben, mint az anyukáknak. Ennek ellenére ha egy apa akár csak leviszi a játszótérre a kicsiket, már szuperapaként tekintünk rá, mindegy, hogy figyel-e a kicsikre, vagy sem - mintha valami különleges, világraszóló dolgot tett volna.
Ismerős jeleneteket látsz a képen?
Veletek is történt már hasonló? Oszd meg velünk!
9 tapintatlan kérdés, és képzeletbeli válaszok, egy anyától